Source: http://www.frbaschet.ro/stiri/2012-11-01/fenerbahce-a-fost-o-nuca-prea-tare-pentru-csm-targoviste
Timestamp: 2017-05-22 19:19:29+00:00

Document:
Federatia Romana de Baschet - Stiri - Fenerbahce a fost o "nuca" prea tare pentru CSM Targoviste
Fenerbahce a fost o "nuca" prea tare pentru CSM Targoviste
Campioana Romaniei, CSM Targoviste, a cedat, miercuri seara, si in cel de-al doilea joc sustinut in Grupa B din EuroLeague Women, echipa antrenata de Georgios Dikeoulakos si Florin Nini fiind practic spulberata de galonata Fenerbahce Istanbul, cu scorul de 73-48 (22-14, 14-11, 11-9, 26-14). Ca si la partida inaugurala, Gabriela Marginean a fost principala marcatoare a echipei, dar evolutia internationalei noastre a fost insuficienta pentru ca jocul sa fie ceva mai echilibrat.
"A fost practic o misiune imposibila", recunostea plin de fair-play dupa joc primarul municipiului Targoviste, Gabriel Boriga, punctand ca un fin cunoscator al baschetului si faptul ca, "am jucat impotriva unei echipe in care se regaseau doua campioane olimpice si doi dintre cei mai buni pivoti ai Europei". A fost, de altfel, o partida fara istoric, in care Fenerbahce Istanbul a incantat prin jocul etalat, aclamat frenetic de spectatorii veniti sa-si sustina favoritele, in vreme ce CSM Targoviste a incercat fara succes sa gaseasca solutii miraculoase pentru a anihila ofensiva campioanei Turciei.
Inca de la prima minge, Fenerbahce a apasat pedala acceleratiei pana la maxim, cinci-ul de baza format din McCoughtry, Verameyenka, Pondexter, Matovic si Vardarli reusind sa se distanteze rapid la un neasteptat 14-2 dupa numai trei minute si jumatate de joc. Timpul de odihna solicitat de Dikeoulakos "trezeste" la viata echipa, iar Marginean iese la rampa si reduce din diferenta (18-12), insa finalul apartine din nou gazdelor care puncteaza necrutator si termina primul sfert la opt "lungimi". Urmatoarele 10 minute consemneaza aceeasi diferenta disproportionata de valoare in favoarea campioanei Turciei, iar echipele intra la vestiare la scorul de 36-25. Istoria primelor doua sferturi se repeta si dupa pauza, in ciuda unui sfert trei ceva mai echilibrat, fluierul final al arbitrilor punand capat unui joc dominat clar de galonata Fenerbahce Istanbul. Scor final, 73-48, si concluzia o regasim tot intr-o declaratie a primarului municipiului Targoviste, care sublinia ca, "am pornit cu sansa a treia in acest meci!".
Conform datelor statistice, punctele echipei CSM satu Mare au fost marcate de MARGINEAN (16 puncte, 5 recuperari, 2 interceptii), ROBBINS (7 puncte, 8 recuperari, 1 pasa decisiva, 1 interceptie), MILJKOVIC (6 puncte, 1 recuperare, 4 pase decisive, 1 interceptie), TIKHONENKO (6 puncte, 4 recuperari, 2 interceptii), NOVOSEL (5 puncte, 2 recuperari), BABKINA (4 puncte, 1 recuperare, 1 interceptie), BJELIKA (4 puncte, 2 recuperari, 1 pasa decisiva). Au mai jucat MATIC (3 recuperari, 1 pasa decisiva), NNAMAKA (1 recuperare) si STOENESCU (1 recuperare, 1 pasa decisiva). De la gazde s-au remarcat MATOVIC (22 puncte, 7 recuperari, 3 pase decisive, 2 interceptii), PONDEXTER (16 puncte, 3 recuperari, 4 pase decisive, 1 interceptie), VERAMEYENKA (14 puncte, 7 recuperari, 2 pase decisive) si MCCOUGHTRY (13 puncte, 9 recuperari, 6 pase decisive, 1 interceptie).
Declaratii la "cald"
La finalul jocului, antrenorul gazdelor, ROBERTO INIGUEZ, a declarat: "Sunt fericit pentru ca am castigat, dar puteam sa o facem mult mai detasat. Am avut o serie de mingi pierdute prea usor. Vrem sa jucam rapid, dar, uneori, asta se dovedeste a fi mai dificil. Avem nevoie de timp si trebuie sa muncim mai mult. Nu in ultimul rand, doresc sa fac o apreciere pozitiva pentru apararea noastra din aceasta seara."
La randul sau, antrenorul GEORGIOS DIKEOULAKOS a subliniat : "Avem nevoie de mai mult timp pentru a deveni o echipa unita. Fenerbahce este o echipa puternica. Vom muncii mai mult si mai mult!"
Campioana olimpica CAPPIE PONDEXTER s-a declarat foarte bucuroasa pentru victorie si a mentionat: "Suntem o echipa mare. Sa castigi este foarte bine! Am facut cateva greseli copilaresti, dar am avut o defensiva foarte buna." Veterana IVANKA MATIC, componenta de baza a nationalei Serbiei, a recunoscut fair-play: "Fenerbahce a jucat mult mai bine decat noi in aceasta seara. Asteptam cu nerabdare si incredere jocul urmator."
Conform FIBA-EUROPE, dupa disputarea jocurilor tur/retur, primele patru clasate din fiecare serie si doua din cele mai bune echipe de pe locurile 5 se califica direct in faza superioara (14 echipe). In urma celorlalte rezultate inregistrate in etapa a doua din Grupa B (GA KOSICE - UE SOPRON 89-78; FAMILA SCHIO - NADEZHDA se joaca in 01.11.2012), CSM Targoviste ocupa locul 6, cu 2 puncte, in vreme ce GA KOSICE si UE SOPRON isi impart primele pozitii, cu cate 3 puncte.
Dar iata si programul urmatoarelor jocuri pe care CSM Targoviste le va sustine in Grupa B din EuroLeague Women, 2012/2013:
FOTO (copyright FIBA-EUROPE/credit FENERBAHCE)

References: CSM 
 CSM 
 CSM 
 CSM 
 CSM 
 CSM 
 CSM